Bizottság 3330/94/EK rendelete

(1994. december 21.)

egyes baromfirészek tarifális besorolásáról, valamint a vám- és statisztikai nómenklatúráról és a Közös Vámtarifáról szóló 2658/87/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1574/93/EGK rendelettel [1] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [2] és különösen annak 3. cikkére és 5. cikkének (3) bekezdésére,

mivel megállapították, hogy egyes baromfirészek besorolása problémákat vet fel, amely abból ered, hogy a legutóbb a 3115/94/EGK bizottsági rendelettel [3] módosított 2658/87/EGK tanácsi rendelet [4] által létrehozott vám- és statisztikai nómenklatúrából hiányoznak a pontos fogalommeghatározások; mivel ezeket a fogalmakat meg kell határozni az lefölözések baromfihús szektorban történő egységes alkalmazásának biztosítása érdekében;

mivel a 2777/75/EGK rendelet 11. cikke (1) bekezdésének alkalmazása során az e rendelet eredményeképpen alkalmazandó vámnómenklatúra a Kombinált Nómenklatúrában van megállapítva; mivel azt ezért módosítani kell;

mivel az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A lefölözések baromfihús ágazatban történő alkalmazásában az alábbi kifejezések a következőt jelentik:

(1) A "felezve" a 02073913, 02073933, 02073957, 02073961, 02073963, 02074111, 02074211, 02074321, 02074323 és 02074325 alszámok alatt: baromfi teste hosszában, a szegycsont és a hátgerinc közötti síkban félbevágva;

(2) A "negyedelve" a 02073913, 02073933, 02073957, 02073961, 02073963, 02074111, 02074211;02074321, 02074323 és 02074325 alszámok alatt: a félbevágott baromfitestből keresztirányú vágással nyert comb-negyed vagy mell-negyed;

(3) Az "egész szárny, a szárnyvéggel együtt is" a 02073915, 02073935, 02073965, 02074121, 02074221, 02074331 alszámok alatt: a felkarcsontot, a sing- és az orsócsontot, valamint az ezeket körülvevő izomszövetet tartalmazó baromfidarab. A szárnyvéget, a kéztőcsontokat is beleértve el is távolíthatják róla. A vágásokat az ízületeknél kell végrehajtani;

(4) A "mell" a 02073921, 02073941, 02073971, 02073973, 02074141, 02074241, 02074351 és a 02074353 alszámok alatt: a szegycsontot, az annak két oldalán lévő bordákkal és a mindezeket körülvevő izomszövetet tartalmazó baromfidarab;

(5) A "láb (comb)" a 02073923, 02073975, 02073977, 02074151, 02074361 és 02074363 alszámok alatt: a combcsontot, a síp- és szárkapocscsontokat, valamint az ezeket körülvevő izomszövetet tartalmazó baromfirész. A két vágást az ízületeknél kell elvégezni;

(6) A "pulyka alsócomb" a 02073943 és a 02074251 alszámok alatt: a síp- és szárkapocscsontokat, valamint az ezeket körülvevő izomszövetet tartalmazó pulykadarab. A két vágást az ízületeknél kell végrehajtani,

(7) A "pulykaláb az alsócomb kivételével" a 02073945 és a 02074259 alszámok alatt: a combcsontot és az azt körülvevő izmokat vagy a combcsontot, a síp- és szárkapocscsontokat, valamint az ezeket körülvevő izomszövetet tartalmazó pulykadarab. A két vágást az ízületeknél kell végrehajtani.

2. cikk

A 2658/87/EGK rendelet I. mellékletének 2. árucsoportja a következőképpen módosul:

(1) A 4. kiegészítő megjegyzés helyébe a következő szöveg lép:

"4. Az alábbi kifejezések a következőt jelentik:

a) "Baromfirészek csonttal"02073913 – 02073923, 02073933 – 02073945, 02073957 – 02073977, 02074111 – 02074151, 02074211 do 02074259 és 02074321 – 02074363 baromfirész, benne az összes csonttal.

Az a) pontban meghatározott olyan baromfirészek, melyeket részlegesen kicsontoztak, a 02073925, 02073947, 02073983, 02074171 vagy a 02074381 alszám alá tartoznak.

b) A "felezve"02073913, 02073933, 02073957, 02073961, 02073963, 02074111, 02074211, 02074321, 02074323 és 02074325 alszámok alatt: baromfi teste hosszában, a szegycsont és a hátgerinc közötti síkban félbevágva;

c) A "negyedelve"02073913, 02073933, 02073957, 02073961, 02073963, 02074111, 02074211, 02074321, 02074323 és 02074325 alszámok alatt: a félbevágott baromfitestből keresztirányú vágással nyert comb-negyed vagy mell-negyed;

d) Az "egész szárny, a szárnyvéggel együtt is" a 02073915, 02073935, 02073965, 02074121, 02074221, 02074331 alszámok alatt: a felkarcsontot, a sing- és az orsócsontot, valamint az ezeket körülvevő izomszövetet tartalmazó baromfidarab. A szárnyvéget, a kéztőcsontokat is beleértve el is távolíthatják róla. A vágásokat az ízületeknél kell végrehajtani;

e) A "mell" a 02073921, 02073941, 02073971, 02073973, 02074141, 02074241, 02074351 és a 02074353 alszámok alatt: a szegycsontot, az annak két oldalán lévő bordákkal és a mindezeket körülvevő izomszövetet tartalmazó baromfidarab;

f) A "láb (comb)" a 02073923, 02073975, 02073977, 02074151, 02074361 és 02074363 alszámok alatt: a combcsontot, a síp- és szárkapocscsontokat, valamint az ezeket körülvevő izomszövetet tartalmazó baromfirész. A két vágást az ízüeteknél kell elvégezni;

g) A "pulyka alsócomb" a 02073943 és a 02074251 alszámok alatt: a síp- és szárkapocscsontokat, valamint az ezeket körülvevő izomszövetet tartalmazó pulykadarab. A két vágást az ízületeknél kell végrehajtani;

h) A "pulykaláb az alsócomb kivételével" a 02073945 és a 02074259 alszámok alatt: a combcsontot és az azt körülvevő izmokat vagy a combcsontot, a síp- és szárkapocscsontokat, valamint az ezeket körülvevő izomszövetet tartalmazó pulykadarab. A két vágást az ízületeknél kell végrehajtani.

i) A "kacsa- vagy libakabát" a 02073981 és a 02074371 alszámok alatt: a megkopasztott és teljesen kivéreztetett kacsa vagy liba fej és lábak nélkül, a testi csontok (mellcsontok, bordák, gerinc és keresztcsont) nélkül, de a combcsonttal, a sípcsonttal és a felkarcsonttal együtt."

(2) A 7. kiegészítő megjegyzést el kell hagyni. A 8. kiegészítő megjegyzés a 7. kiegészítő megjegyzéssé lép elő.

3. cikk

Ez a rendelet 1995. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. december 21-én.

a Bizottság részéről

René Steichen

a Bizottság tagja

[1] HL L 152., 1993.6.24., 1. o.

[2] HL L 282., 1975.11.1., 77. o.

[3] HL L 345., 1994.12.31., 1. o.

[4] HL L 256., 1987.9.7., 1. o.

--------------------------------------------------